b'\n_START_ARTICLE_\nEkvatorialni obro\xc4\x8d\n_START_PARAGRAPH_\nEkvatori\xc3\xa1lni obr\xc3\xb3\xc4\x8d je bila astronomska merilna priprava v helenisti\xc4\x8dnem svetu za dolo\xc4\x8devanja to\xc4\x8dnega datuma pomladnega in jesenskega enakono\xc4\x8dja. Evatorialni obro\xc4\x8di so stali pred templji v Aleksandriji, na Rodu in morda na drugih krajih za koledarske namene._NEWLINE_Najla\xc5\xbeje si je predstavljati razumevanje rabe ekvatorialnega obro\xc4\x8da z obro\xc4\x8dem postavljenim navpi\xc4\x8dno na ravnino vzhod-zahod na Zemljinem ekvatorju (zemljepisna \xc5\xa1irina \xcf\x86 = 0\xc2\xb0). V \xc4\x8dasu enakono\xc4\x8dij bo Sonce vz\xc5\xa1lo to\xc4\x8dno na vzhodu, se gibalo relativno prek nadglavi\xc5\xa1\xc4\x8da in za\xc5\xa1lo to\xc4\x8dno na zahodu. \xc4\x8cez dan bo spodnja polovica obro\xc4\x8da v senci, ki jo povzro\xc4\x8da zgornja polovica obro\xc4\x8da. Druge dni v letu Sonce pre\xc4\x8dka severni ali ju\xc5\xbeni del obro\xc4\x8da, in osvetljuje spodnjo polovico. Za zemljepisne \xc5\xa1irine razli\xc4\x8dne od ekvatorja, je treba obro\xc4\x8d postaviti le pod pravilnim kotom v ekvatorski ravnini. Na Zemljinih te\xc4\x8dajih (\xcf\x86 = \xc2\xb190\xc2\xb0) bi le\xc5\xbeal obro\xc4\x8d vodoravno._NEWLINE_Premer ekvatorskega obro\xc4\x8da je bil pribli\xc5\xbeno en ali dva kubita (450 do 900 mm). Ker Sonce ni to\xc4\x8dkovno svetilo, je \xc5\xa1irina sence na spodnji polovici obro\xc4\x8da malo manj\xc5\xa1a od \xc5\xa1irine obro\xc4\x8da. S spremljanjem usredinjenja sence na obro\xc4\x8du se lahko dolo\xc4\x8di \xc4\x8das enakono\xc4\x8dja do ure to\xc4\x8dno. \xc4\x8ce \xc4\x8das enakono\xc4\x8dja pade na no\xc4\x8d, ali \xc4\x8de je nebo obla\xc4\x8dno, se lahko naredi interpolacija med dvodnevnima meritvama._NEWLINE_Glavna slabost ekvatorialnega obro\xc4\x8da je zahteva po zelo to\xc4\x8dni poravnavi, ker se lahko druga\xc4\x8de pojavijo napa\xc4\x8dne meritve. Ptolemaj je v Almagestu omenil, da se je eden od ekvatorialnih obro\xc4\x8dev v Aleksandriji malo premaknil, kar je pomenilo, da je in\xc5\xa1trument kazal na \xc4\x8das enakono\xc4\x8dja dvakrat na isti dan. Slabe meritve lahko povzro\xc4\x8da tudi lom v ozra\xc4\x8dju Sonca, ko je blizu obzorja._NEWLINE_Ekvatorialni obro\xc4\x8di so sestavni deli tudi armilarnih sfer in ekvatorskih son\xc4\x8dnih ur.'